Isegi kui täna Minskis viibiv Venemaa peaminister Vladimir  Putin kinnitab Kremli toetust laenu andmiseks Valgevenele, ei päästa see Valgevene riigijuhti Aleksandr Lukašenkat poliitilisest pankrotist. Euroopa viimase diktaatori võimutabureti kaks jalga -- sotsialistliku turumajanduse imemudel ja stabiilne areng - on murdumas ning ümberkukkumise vältimiseks panustab režiim viimasele, karmi korra tugisamba tugevdamisele.